|  |
| --- |
| **TRAKŲ RAJONO SAVIVALDYBĖS KONTROLĖS IR AUDITO TARNYBA** |
| Biudžetinė įstaiga, Vytauto g. 33, LT-21106 Trakai, tel. (8 528) 58 302, faks. (8 528) 55 524,el. p.**kontrole@trakai.lt**Duomenys kaupiami ir saugomi Juridinių asmenų registre, kodas 188673410 |

Trakų rajono savivaldybės tarybai

**IŠVADA**

**DĖL GARANTIJOS SUTEIKIMO, IMANT UAB „TRAKŲ VANDENYS“**

**450 000,00 EURŲ BANKO PASKOLĄ**

2020 m. birželio 15 d. Nr. R 4 –14

Trakai

 Aš, Trakų rajono savivaldybės kontrolierė, gavusi Trakų rajono savivaldybės administracijos direktoriaus 2020 m. birželio 11 d. prašymą Nr. AP3E – 1749 ,,Dėl garantijos suteikimo“, vadovaudamasi Lietuvos Respublikos (toliau tekste – LR) vietos savivaldos įstatymo 27 straipsnio 1 dalies 3 punktu, LR biudžeto sandaros įstatymo 10 str. 1 dalies 5 punktu, Valstybės biudžeto ir savivaldybių biudžetų finansinių rodiklių patvirtinimo 12 straipsnio 1 dalies 3 punkto bei Lietuvos Respublikos Vyriausybės 2004 m. kovo 26 d. nutarimo Nr. 345 „Dėl savivaldybių skolinimosi taisyklių patvirtinimo“ taisyklių 3 ir 4 punktais, išnagrinėjau gautą prašymą bei prie šio prašymo pateiktą UAB „Trakų vandenys“ 2020 m. birželio 04 d. prašymą Nr. SR-99 „Dėl savivaldybės garantijos suteikimo banko paskolai gauti“, kuriame prašo leisti imti 450 000,00 (Keturių šimtų penkiasdešimt tūkstančių) eurų banko paskolą, suteikiant Savivaldybės garantiją.

Vadovaujantis LR 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 str. 1 dalies 3 punkto nuostatomis, Savivaldybės garantijų limitas 2020 metais negali viršyti 2 261 000 eurų. Savivaldybės taryba yra suteikusi garantijas: 2013 m. spalio 3 d. sprendimu Nr. S1-243 ,,Dėl garantijos suteikimo“ – 250 tūkst. Lt ( 72 405,00 eurų) garantiją UAB Trakų šilumos tinklai, 2013 m. gruodžio 5 d. sprendimu Nr. S1-308 „Dėl 2013 m. rugpjūčio 29 d. savivaldybės tarybos sprendimo Nr. S1-231 „Dėl garantijos suteikimo“ dalinio pakeitimo“ – 875 tūkst. Lt ( 253 417,52 eurų) garantiją UAB Trakų šilumos tinklai, 2015 m. rugpjūčio 27 d. sprendimu Nr. S1-36 „Dėl garantijos suteikimo“ – 100 000 eurų garantiją UAB Trakų šilumos tinklai, 2016 m. vasario 18 d. sprendimu Nr. S1-2 „Dėl garantijos suteikimo“ – 150 000 eurų garantiją UAB „Trakų vandenys“, 2016 m. spalio 4 d. sprendimu Nr. S1-221 „Dėl garantijos suteikimo“ – 200 000 eurų garantiją UAB „Trakų autobusai“ ir 2018 m. balandžio 5 d. sprendimu Nr. S1E-47 „Dėl garantijos suteikimo“ – 630 000 eurų garantiją UAB „Trakų autobusai“.

Suteiktų galiojančių garantijų 2020-03-31 likutis (garantinių įsipareigojimų) yra 1 011 173,11 eurų: UAB „Trakų vandenys“ – 48 648,75 eurai, UAB Trakų šilumos tinklai – 235 545.12 eurai ir UAB „Trakų autobusai“– 726 979,24 eurai. Garantijų limito likutis 2020 m. kovo 31 d. yra 1 249 826,89 eurų (Maksimalus leistinas garantijų limitas 2 261 000,00 eurų – panaudota 1 011 173,11 eurų = 1 249 826,89 eurų).

 Atsižvelgdama į tai, kad:

1. geriamojo vandens tiekimas ir nuotekų tvarkymo organizavimas yra savarankiškoji savivaldybių funkcija, o tai numatyta Lietuvos Respublikos vietos savivaldos įstatymo 6 straipsnio 30 punkte,
2. yra pakankamas Trakų rajono savivaldybės garantijų limito likutis 1 249 826,89 eurų,

 s i ū l au *s*uteikti garantiją dėl UAB „Trakų vandenys“ imamos 450 000 (Keturių šimtų penkiasdešimt tūkstančių) eurų paskolos, kuri bus naudojama Varnikų vandenvietės rekonstrukcijai ir plėtrai.

Savivaldybės kontrolierė Danutė Juškevičienė